A Magyar Nemzeti Múzeum az EFOTT fesztiválon!

A Múzeum látványos kamionban várja a fesztivál látogatóit 10 és 18 óra között, ahol több terület is képviseli magát:  
  
A Nemzeti Régészeti Intézet – amely a Múzeumon belül a múzeumrégészeti örökség teljeskörű gondozását látja el - a fesztiválon is népszerűsíti a történelmet, az interaktív elemekkel színesített programkínálatában szeretné megszólítani azokat a fiatalokat, akik nyitottan állnak a világ felfedezéséhez.  
Új szlogenében is ezt hirdeti az Intézet: „Velünk felfedezhető a világ”.  
Antropológiai sarokkal, „Zootropolis” néven futó állatcsont-meghatározós játékkal, kelta testfestéssel és a közkedvelt ásatási szimulációs attrakcióval készül a fesztiválközönségnek az NRI.  
   
A Magyar Nemzeti Múzeum tagintézményi hálózata is képviselteti magát a fesztiválon, különös tekintettel a látogatók körében nagy népszerűségnek örvendő, ókori római kultúrát bemutató régészeti parkjaival.  
A pénteki napon, a partykról ismerős Selfietükör segítségével római katonává alakulhat mindenki, és egy print képet is hazavihet magával emlékként.  
   
Az esemény idejére fesztivál-házasságot köthetnek a fesztiválozók a Magyar Menyasszony előtt. A múzeum december nyíló nagyszabású kiállítása és projektje, a Magyar Menyasszony fesztivál-házasságkötő élményt nyújtva jelenik meg az EFOTT-on.  
Az ünnepélyes fogadalmukat emlékként magukkal vihetik egy emlékkapszulában a ceremónia után, amelyben hűséget esküdnek a fesztivál egész végéig, ígéretet tesznek, hogy házastársukat sem egészségben, sem betegségben, sem örömben, sem bánatban, sem esti koncerten, sem nappali programokon el nem hagyják.  
Nászajándékként több ajándékkal is kedveskedik majd a Múzeum.  
   
A Múzeum kamionjánál sok érdekes programmal és jutalmakat kínáló kihívással találkozhatnak a fesztiválozók.